**ՍԻՍԻԱՆԻ ՀԱՄԱՅՆՔԻ ՂԵԿԱՎԱՐ ԱՐԹՈՒՐ ՍԱՐԳՍՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԵՐԵԽԱՆԵՐԻ ՊԱՇՏՊԱՆՈՒԹՅԱՆ ՄԻՋԱԶԳԱՅԻՆ ՏՈՆԻ ԱՌԻԹՈՎ**

***Սիրելի երեխաներ,***

Ջերմորեն շնորհավորում եմ ձեզ՝ Երեխաների պաշտպանության միջազգային օրվա կապակցությամբ, մաղթում եմ անհոգ ու զվարթ մանկություն: Թող ձեր բարի ցանկություններն իրականություն դառնան, մանկան չարաճճիությունները կյանքի ընթացքում մտքի խիզախության վերածվեն: Դուք մեր կյանքը դարձնում եք ավելի իմաստալից ու երջանիկ: Թող հաջողություններն ու երջանկությունն ուղեկցեն ձեզ ձեր ողջ կյանքի ընթացքում:

Յուրաքանչյուր երեխայի մեջ մի բուռ հայրենիք կա, հետևաբար երեխայի հանդեպ մոտեցումը վերաբերմունք է հայրենիքի հանդեպ, նրա պաշտպանությունը հայրենիքի պաշտպանություն է: Մեզ համար երկուսն էլ՝ հայրենիքն ու զավակը, առանձնահատուկ են մեր սրտում և գիտակցության մեջ՝ պահանջելով նվիրում, սեր ու ջանք:

Երեխաները մեր ապագան են, նրանք են կերտելու մեր վաղվա բարեկեցիկ ապագան, հետևաբար,  մեզանից յուրաքանչյուրը պետք է երեխայի հանդեպ լինի հոգատար և պատասխանատու:

Սիրելի ծնողներ, եկեք արժանապատվորեն մեծացնենք հայրենիքի վաղվա պաշտպանին, վաղվա քաղաքացուն, առաջընթացի վաղվա շարժիչ ուժին:

Մաղթում եմ խաղաղություն, բարեկեցություն և ամենայն բարիք: